
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 289 


24 Δεκεμβρίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

404. Διορισμός ή πρόσληψη πολιτών των άλλων Κρα¬ 
τών μελώντης Ευρωπαϊκής Ένωσης στο Πολιτικό 


Γραφείο του Υφυπουργού στον Πρωθυπουργό.. 1 

405. Διορισμός ή πρόσληψη πολιτών των άλλων Κρα¬ 
τών μελώντης Ευρωπαϊκής Ένωσης στο Πολιτικό 

Γ ραφείο του Πρωθυπουργού. 2 

406. Διορισμός ή πρόσληψη πολιτών των άλλων Κρα¬ 
τών μελών της Ευρωπαϊκής Ένωσης στη Γενική 

Γραμματείατου Υπουργικού Συμβουλίου. 3 

407. Μέτρα για την προστασία των νέων που απασχο¬ 

λούνται με σχέση ναυτικής εργασίας στο ναυτι¬ 
λιακό και στον αλιευτικό τομέα για την προσαρ¬ 
μογή προς την οδηγία 94/33/ΕΚ. 4 

408. Διορισμός ή πρόσληψη πολιτών των άλλων Κρα¬ 
τών μελώντης Ευρωπαϊκής Ένωσης στο Πολιτικό 

Γ ραφείο του Υπουργού Επικράτειας. 5 

ΑΠΟΦΑΣΕΙΣ 

Ανάκληση της άδειας ίδρυσης και λειτουργίας της 
τράπεζας «ΒαηΚ οΐ Νονα δοοίία» στην Ελλάδα που 
είχε παρασχεθεί με την απόφαση της Νομισματικής 
Επιτροπής 1476/3/21.10.1967. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 404 
Διορισμός ή πρόσληψη πολιτών των άλλων Κρατών με¬ 
λών της Ευρωπαϊκής Ένωσης στο Πολιτικό Γ ραφείο 
του Υφυπουργού στον Πρωθυπουργό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παρ. 2του Ν. 2431/1996 "Διορισμός ή πρό¬ 
σληψη πολιτώντης Ευρωπαϊκής Ένωσης στη Δημοσία Δι¬ 
οίκηση" (ΦΕΚΑ475). 


2. Το άρθρο 30 του Ν. 1558/1985 "Κυβέρνηση και Κυ¬ 
βερνητικά όργανα (ΦΕΚ Α' 137), όπως ισχύει. 

3. Την απόφαση Πρωθυπουργού 2666/29.10.1996 (ΦΕΚ 
Β' 994). 

4. Το άρθρο 29 Ατού ανωτέρω Ν. 1558/1985, που προ¬ 
στέθηκε μετο άρθρο 27του Ν. 2081/1992 (ΦΕΚΑ' 154), ό¬ 
πως τροποποιήθηκε με το άρθρο 1 παρ. 2α του Ν. 
2469/1997 (ΦΕΚΑ'38). 

5. Την κοινή απόφαση ΔΙΔΚ/Φ. 1/2/22875/31.10.2001 
του Πρωθυπουργού και του Υπουργού Εσωτερικών Δη¬ 
μόσιας Διοίκησης και Αποκέντρωσης "Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης" (ΦΕΚ Β' 630). 

6. Το γεγονός ότι από το παρόν προεδρικό διάταγμα δεν 
προκαλείται δαπάνη σε βάρος του Κρατικού Προϋπολο¬ 
γισμού. 

7. Τις γνωμοδοτήσεις 499 και 633/2001 του Συμβουλίου 
της Επικράτειας, με πρόταση του Πρωθυπουργού, του Υ¬ 
πουργού Εθνικής Οικονομίας και του Υφυπουργού Εσω¬ 
τερικών, Δημόσιας Διοίκησης και Αποκέντρωσης, αποφα¬ 
σίζουμε: 

Άρθρο μόνο 

Δεν επιτρέπεται ο διορισμός ή πρόσληψη πολιτών των 
άλλων Κρατών-μελών της Ευρωπαϊκής Ένωσης στο Πο¬ 
λιτικό Γ ραφείο του Υφυπουργού στον Πρωθυπουργό και, 
συγκεκριμένα, στις εξής θέσεις: 

1. Θέση Μετακλητού Υπαλλήλου - Διευθυντή του Πολι¬ 
τικού Γ ραφείου. 

2. Θέσεις ξιδικών Συμβούλων -Ειδικών Συνεργατών. 

3. Θέσεις Μετακλητών Διοικητικών Υπαλλήλων. 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και ε¬ 
κτέλεση του παρόντος προεδρικού διατάγματος. 

Αθήνα, 21 Δεκεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΕΘΝΙΚΗΣ ΟΙΚΟΝΟΜΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΣΤΑΥΡΟΣ ΜΠΕΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 405 
Διορισμός ή πρόσληψη πολιτών των άλλων Κρατών με¬ 
λών της Ευρωπαϊκής Ένωσης στο Πολιτικό Γραφείο 
του Πρωθυπουργού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παρ. 2 του Ν. 2431/1996 «Διορισμός ή 
πρόσληψη πολιτών της Ευρωπαϊκής Ένωσης στη Δημό¬ 
σια Διοίκηση» (ΦΕΚΑ' 175). 

2. Τις διατάξεις του Ν. 1299/1982 «Οργάνωση Υπηρε¬ 
σιών Πρωθυπουργού» (ΦΕΚΑ' 129) όπως ισχύει. 

3. Τις διατάξειςτου Π.Δ294/1993 «Σύσταση Υπηρεσίας 
Διοικητικής Μέριμνας Πολιτικού Γραφείου Πρωθυπουρ¬ 
γού» (ΦΕΚΑ' 131). 

4. Το άρθρο 29 Ατού ανωτέρω Ν. 1558/1985, «Κυβέρ¬ 
νηση και Κυβερνητικά όργανα (ΦΕΚ Α'137) που προστέ¬ 
θηκε με το άρθρο 27του Ν. 2081/1992 (ΦΕΚΑ' 154), όπως 
τροποποιήθηκε με το άρθρο 1 παρ. 2 ατού Ν. 2469/1997 
(ΦΕΚΑ'38). 

5. Την κοινή απόφαση ΔΙΔΚ/Φ. 1/2/22875/31.10.2001 
του Πρωθυπουργού και του Υπουργού Εσωτερικών Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ Β' 630). 

6. Το γεγονός ότι από το παρόν προεδρικό διάταγμα δεν 
προκαλείται δαπάνη σε βάρος του Κρατικού Προϋπολο¬ 
γισμού. 

7. Τις γνωμοδοτήσεις 500 και 631/2001 του Συμβουλίου 
της Επικράτειας, με πρόταση του Πρωθυπουργού του Υ¬ 
πουργού Εθνικής Οικονομίας, και του Υφυπουργού Εσω¬ 
τερικών, Δημόσιας Διοίκησης και Αποκέντρωσης, αποφα¬ 
σίζουμε: 

Άρθρο μόνο 

Δεν επιτρέπεται ο διορισμός ή πρόσληψη πολιτών των 
άλλων Κρατών-μελών της Ευρωπαϊκής Ένωσης στο Πο¬ 
λιτικό Γραφείου του Πρωθυπουργού και, συγκεκριμένα, 
στις εξής θέσεις: 

1. Θέσεις Ειδικών Συμβούλων - Ειδικών Συνεργατών στο 
Πολιτικό Γ ραφείο Πρωθυπουργού. 

2. Θέσεις Προϊσταμένου Γραφείου Σχεδιασμού 
Στρατηγικής, Διπλωματικού Γραφείου Πρωθυπουρ¬ 
γού, Οικονομικού Γραφείου Πρωθυπουργού, Γραφεί¬ 
ου για θέματα Ποιότητας Ζωής, Γ ραφείου Κοινωνικού 
Διαλόγου και Επικοινωνίας και Γραφείου Οργάνωσης 
και Διοίκησης. 

3. Θέσεις Ειδικών Συμβούλων -Συνεργατών Γ ραφείου 
Σχεδιασμού Στρατηγικής, Διπλωματικού Γ ραφείου Πρω¬ 
θυπουργού, Οικονομικού Γραφείου Πρωθυπουργού, 
Γ ραφείου για θέματα Ποιότητας Ζωής, Γ ραφείου Κοινω¬ 
νικού Διαλόγου και Επικοινωνίας και Γ ραφείου Οργάνω¬ 
σης και Διοίκησης. 

4. Θέσεις Μετακλητών Διοικητικών Υπαλλήλων Γ ραφεί¬ 
ου Σχεδιασμού Στρατηγικής Διπλωματικού Γραφείου 
Πρωθυπουργού, Οικονομικού Γραφείου Πρωθυπουρ¬ 
γού, Γραφείου για θέματα Ποιότητας Ζωής, Γραφείου 
Κοινωνικού Διαλόγου και Επικοινωνίας και Γ ραφείου Ορ¬ 
γάνωσης και Διοίκησης. 


5. Θέσεις Ιδιαιτέρου Γραμματέα και Ειδικών Γραμματέ- 
ων Γ ραφείου Οργάνωσης και Διοίκησης. 

6. Θέσεις διαχειριστή-επιστάτη, βοηθού διαχειριστή - ε¬ 
πιστάτη, ηλεκτροτεχνιτών, υδραυλικού, ξυλουργού, μα¬ 
γείρου, σερβιτόρων, καθαριστριών, επιμελητών, κηπου¬ 
ρού, εργατών, τηλεφωνητών και ελαιοχρωματιστή, στην 
υπηρεσία Διοικητικής Μέριμνας Πολιτικού Γραφείου 
Πρωθυπουργού. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και ε¬ 
κτέλεση του παρόντος προεδρικού διατάγματος. 

Αθήνα, 21 Δεκεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΕΘΝΙΚΗΣ ΟΙΚΟΝΟΜΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΣΤΑΥΡΟΣ ΜΠΕΝΟΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 406 
Διορισμός ή πρόσληψη πολιτών των άλλων Κρατών με¬ 
λών της Ευρωπαϊκής Ένωσης στη Γ ενική Γ ραμματεία 
του Υπουργικού Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παρ. 2 του Ν. 2431/1996 «Διορισμός ή 
πρόσληψη πολιτών της Ευρωπαϊκής Ένωσης στη Δημό¬ 
σια Διοίκηση» (ΦΕΚΑ' 175). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137), όπως ισχύει. 

3. Τις διατάξεις του Π.Δ 86/1996 «Γενική Γραμματεία 
του Υπουργικού Συμβουλίου» (ΦΕΚΑ' 70). 

4. α) Την Πράξη του Υπουργικού Συμβουλίου 88/1996 
«Μεταβολές στα Συλλογικά Κυβερνητικά Όργανα και Ε¬ 
πιτροπές» (ΦΕΚ Α' 65). 

β) Την Πράξη του Υπουργικού Συμβουλίου 51/1990 
«Μετατροπή πέντε κενών θέσεων με τριετή θητεία ή με 
σχέση εργασίας ιδιωτικού δικαίου σε ισάριθμες θέσεις ει¬ 
δικών συμβούλων-ειδικών συνεργατών στη Γ ραμματεία 
του Υπουργικού Συμβουλίου ....» (ΦΕΚΑ'76). 

γ) Την πράξη του Υπουργικού Συμβουλίου 65/1986 
«Τροποποίηση της αριθμ. 154/13-12-1985 πράξης του Υ¬ 
πουργικού Συμβουλίου «Διάρθρωση, αρμοδιότητες και 
προσωπικό της Γραμματείας του Υπουργικού Συμβουλί¬ 
ου» (ΦΕΚ Α 70). 

5. Το άρθρο 29 Ατού ανωτέρω Ν. 1558/1985, που προ¬ 
στέθηκε με το άρθρο 27του Ν. 2081/1992 (ΦΕΚΑ' 154), ό¬ 
πως τροποποιήθηκε με το άρθρο 1 παρ. 2α τού Ν. 
2469/1997 (ΦΕΚΑ'38). 

6. Την κοινή απόφαση ΔΙΔΚ/Φ. 1/2/22875/31.10.2001 
του Πρωθυπουργού και του Υπουργού Εσωτερικών Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ Β’ 630). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

7. Το γεγονός ότι από το παρόν προεδρικό διάταγμα δεν 
προκαλείται δαπάνη σε βάρος του Κρατικού Προϋπολο¬ 
γισμού. 

8. Τις γνωμοδοτήσεις 501 και 632/2001 του Συμβουλίου της 
Επικράτειας, με πρόταση του Πρωθυπουργού, του Υπουρ¬ 
γού Εθνικής Οικονομίας, και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο μόνο 

Δεν επιτρέπεται ο διορισμός ή πρόσληψη πολιτών των 
άλλων Κρατών-μελών της Ευρωπαϊκής Ένωσης στη Γενι¬ 
κή Γραμματεία του Υπουργικού Συμβουλίου και, συγκε¬ 
κριμένα, στις εξής θέσεις: 

1. Θέση Γ ενικού Γ ραμματέα του Υπουργικού Συμβουλί¬ 
ου. 

2. Θέσεις Προϊσταμένων Γραφείου Νομοθετικού Έρ¬ 
γου, Γραφείου Υποστήριξης του Συντονισμού του Κυβερ¬ 
νητικού Έργου, Γ ραφείου Διοικητικής και Οικονομικής Υ¬ 
ποστήριξης και Ιδιαίτερου Γραφείου του Γενικού Γραμ¬ 
ματέα του Υπουργικού Συμβουλίου. 

3. Θέσεις Ειδικών Συμβούλων. 

4. Θέσεις Ειδικών Συμβούλων -Ειδικών Συνεργατών. 

5. Θέσεις Ειδικών Συνεργατών. 

6. Θέσεις Μόνιμων Υπαλλήλων του Γ ραφείου Διοικητι¬ 
κής και Οικονομικής Υποστήριξης. 

7. Θέσεις Μετακλητών Διοικητικών Υπαλλήλων. 

8. Θέσεις Προσωπικού μετριετή θητεία. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και ε¬ 
κτέλεση του παρόντος προεδρικού διατάγματος. 

Αθήνα, 21 Δεκεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΕΘΝΙΚΗΣ ΟΙΚΟΝΟΜΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΧΡΙΣΤΟΔΟ ΥΛΑΚΗΣ ΣΤΑΥΡΟΣ ΜΠΕΝΟΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 407 
Μέτρα για την προστασία των νέων που απασχολούνται 
με σχέση ναυτικής εργασίας στο ναυτιλιακό και στον 
αλιευτικό τομέα για την προσαρμογή προς την οδηγία 
94/33/ΕΚ». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 4του Ν. 1338/83 «εφαρμογήτου κοινοτικού 
δικαίου» (Α'34), όπως αντικαταστάθηκε από το άρθρο 6 
παρ. 4 του Ν. 1440/84 (Α' 70) και τροποποιήθηκε από τις 
διατάξεις του άρθρου 22 του Ν. 2789/2000 (Α'21), καθώς 
και τις διατάξεις του άρθρου 3 του Ν. 1338/83 όπως αντι- 
καταστάθηκε από το άρθρο 65 του Ν. 1892/90 (ΑΊ01)». 

2. Το άρθρο 29 Α'του Ν. 1558/85 (Α' 137) που προστέ¬ 
θηκε με το άρθρο 27 του Ν. 2081/92 (ΑΊ54) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α'38). 


3. Το άρθρο 36 του Ν.Δ. 187/73 (Α'261) «Περί Κώδικος 
Δημοσίου Ναυτικού Δικαίου». 

4. Την αριθμ. 352/2001 γνωμοδότηση του Συμβουλίου 
Εμπορικού Ναυτικού (Σ.Ε.Ν.). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Την αριθμ. 393/2001 γνωμοδότηση του Συμβουλίου 
της Επικράτειας μετά από πρόταση των Υπουργών Εθνι¬ 
κής Οικονομίας και Εμπορικής Ναυτιλίας, αποφασίζουμε: 

ΑΡΘΡΟ 1 

Σκοπός - Πεδίο εφαρμογής 

1. Το παρόν Προεδρικό Διάταγμα έχει εφαρμογή σε κά¬ 
θε πρόσωπο ηλικίας κάτω των 18 ετών που απασχολείται 
με σχέση ναυτικής εργασίας στο ναυτιλιακό και αλιευτι¬ 
κό τομέα. Σκοπός του παρόντος Προεδρικού Διατάγμα¬ 
τος είναι η προσαρμογή της ελληνικής νομοθεσίας για τη 
ναυτική εργασία προς τις διατάξεις της οδηγίας 94/33 
Ε.Κ. της 22ας Ιουνίου 1994 «Για την προστασία των νέων 
κατά την εργασία». 

2. Περιστασιακές ή σύντομης διάρκειας εργασίες επί μι¬ 
κρών εμπορικών ή αλιευτικών πλοίων τα οποία αποτελούν 
αμιγώς οικογενειακή επιχείρηση, δεν εμπίπτουν στην ε¬ 
φαρμογή του παρόντος. 

ΑΡΘΡΟ 2 
Ορισμοί 

Γ ια τους σκοπούς του παρόντος νοούνται ως: 

Α. Νέοι: Κάθε πρόσωπο το οποίο έχει συμπληρώσει το 
16ο έτος της ηλικίας του και δεν έχει υπερβεί το 18ο έτος 
που απασχολείται με σχέση ναυτικής εργασίας στο ναυ¬ 
τιλιακό και στον αλιευτικό τομέα. 

Β. Χρόνος εργασίας: Η χρονική περίοδος παρουσίας 
στην εργασία, στη διάθεση του εργοδότη και κατά την ά¬ 
σκηση της δραστηριότητας ή των καθηκόντων. 

Γ. Περίοδος ανάπαυσης: Κάθε χρονική περίοδος εκτός 
χρόνου εργασίας. 

ΑΡΘΡΟ 3 

Απαγόρευση εργασίας 

Απαγορεύεται η απασχόληση με σχέση ναυτικής εργα¬ 
σίας στο ναυτιλιακό και στον αλιευτικό τομέα σε οποιον- 
δήποτε που δεν έχει συμπληρώσει το 16ο έτος της ηλι¬ 
κίας του. 

ΑΡΘΡΟ 4 

Γενικές υποχρεώσεις Πλοιοκτήτη ή Πλοιάρχου 

1. Ο πλοιοκτήτης ή ο πλοίαρχος λαμβάνει τα απαιτού- 
μενα μέτρα για την προστασία της ασφάλειας ή της υγεί¬ 
ας των νέων λαμβάνοντας ιδιαιτέρως υπόψη τους ειδι¬ 
κούς κινδύνους οι οποίοι αναφέρονται στο άρθρο 5. 

2.0 πλοιοκτήτης ή ο πλοίαρχος εφαρμόζειτα μέτρατης 
παραγράφου 1, βάσει αξιολόγησης των κινδύνων που υ¬ 
πάρχουν και συνδέονται με την εργασία των νέων. 

Η αξιολόγηση πρέπει να γίνεται πριν οι νέοι αρχίσουν 
την εργασία τους και σε κάθε σημαντική μεταβολή των 
συνθηκών εργασίας και πρέπει να καλύπτει ιδίως τα ακό¬ 
λουθα στοιχεία: 

α) τον εξοπλισμό και τη διαρρύθμιση του χώρου εργα¬ 
σίας και της θέσης εργασίας. 

β) τη φύση, το βαθμό και τη διάρκεια της έκθεσης σε φυ¬ 
σικούς, βιολογικούς ή χημικούς παράγοντες. 

γ) τη διαρρύθμιση, την επιλογή και τη χρήση εξοπλι¬ 
σμού εργασίας, μηχανών, συσκευών και μηχανημάτων 
καθώς και το χειρισμό τους. 

δ) την οργάνωση των εργασιακών διαδικασιών και της 
διεξαγωγής της εργασίας καθώς και την αλληλεπίδρασή 
τους. 

ε) το βαθμό κατάρτισης και πληροφόρησης των υπόψη 
προσώπων. 

Εάν αυτή η αξιολόγηση αποκαλύψει την ύπαρξη κινδύ¬ 
νων για την ασφάλεια, τη σωματική ή πνευματική υγεία ή 
την ανάπτυξη των νέων, ο πλοιοκτήτης αναλαμβάνει τη 
δαπάνη αξιολόγησης και παρακολούθησης της υγείας 
τους με τον κατάλληλο τρόπο, κατά τακτικά χρονικά δια¬ 
στήματα, υπό την επιφύλαξη της εφαρμογής των ειδικό¬ 
τερων διατάξεων για την ασφάλεια, υγεία και υγιεινή των 
ναυτικών. 

3. Ο πλοιοκτήτης ή ο πλοίαρχος ενημερώνει τους νέους 
σχετικά με τους ενδεχόμενους κινδύνους και για όλα τα 
μέτρα που λαμβάνονται για την ασφάλεια και για την υγεία 
τους. 

4. Ο πλοιοκτήτης εξασφαλίζει ότι παρέχονται αναγκαία 
και επαρκή μέσα για το σχεδίασμά, την εφαρμογή και τον 
έλεγχο των όρων ασφάλειας και υγείας κατά την εργασία 
των νέων. Για την εκπλήρωση της υποχρέωσης αυτής ο 
πλοιοκτήτης συνεργάζεται με το εξουσιοδοτημένο πρό¬ 
σωπο ή πρόσωπα που έχει ορίσει σύμφωνα με την παρά¬ 
γραφο 4 του Διεθνούς Κώδικα Ασφαλούς Διαχείρησης 
(Υ.Α 1218.78/1/95-Β709) ή/και με το ΥΕΝ. 

ΑΡΘΡΟ 5 

Ευάλωτη φύση των νέων-Απαγορεύσεις εργασίας 

1. Για την προστασία των νέων από τους ειδικούς κιν¬ 
δύνους τους οποίους διατρέχει η ασφάλεια, η υγεία και η 
ανάπτυξή τους, οι οποίοι απορρέουν από την έλλειψη της 
επίγνωσηςτων υφισταμένων ή δυνητικών κινδύνων, ή από 
την όχι ακόμα ολοκληρωμένη ανάπτυξή τους απαγορεύε¬ 
ται να απασχολούνται σε εργασίες επί του πλοίου: 

α) που υπερβαίνουν αντικειμενικά τις φυσικές ή ψυχο¬ 
λογικές ικανότητές τους. 

β) που συνεπάγονται επιβλαβή έκθεσή τους σε παράγο¬ 
ντες τοξικούς ή καρκινογόνους ή που προκαλούν κληρο¬ 
νομικές γενετικές αλλοιώσεις ή που έχουν ολέθρια επί¬ 
δραση στο έμβρυο κατά την κυοφορία ή άλλη χρόνια επι¬ 
βλαβή επίπτωση στον άνθρωπο. 

γ) που συνεπάγονται επιβλαβή έκθεσή τους σε ακτινο¬ 
βολίες. 

δ) που παρουσιάζουν κινδύνους ατυχήματος, τους ο¬ 
ποίους πιθανολογείται ότι τα υπόψη πρόσωπα δεν μπο¬ 
ρούν να εντοπίσουν ή να προλάβουν, λόγω έλλειψης της 
αισθήσεως του κινδύνου ή λόγω έλλειψης πείρας ή έλλει¬ 
ψης κατάρτισης ή 

ε) που θέτουν σε κίνδυνο την υγεία λόγω υπερβολικά 
χαμηλών ή υψηλών θερμοκρασιών ή λόγω θορύβων ή 
κραδασμών. 

Μεταξύ των εργασιών που είναι ικανές να προκαλέσουν 
ειδικούς κινδύνους στα υπόψη πρόσωπα, κατά την έννοια 
της παραγράφου 1, περιλαμβάνονται, ιδίως 

- οι εργασίες που συνεπάγονται επιβλαβή έκθεσή τους 
στους φυσικούς βιολογικούς και χημικούς παράγοντες 
που αναφέρονται στο Παράρτημα I που προσαρτάται στο 
Προεδρικό Διάταγμα 62/98 (Α67). 

- διαδικασίες και εργασίες όπως αναφέρονται στο Πα¬ 


ράρτημα II του ιδίου ως άνω Προεδρικού Διατάγματος οι 
οποίες μπορεί να λάβουν χώρα επί πλοίου. 

2. Η Διεύθυνση Ναυτικής Εργασίας του ΥΕΝ, συνεργα- 
ζόμενη με τις συναρμόδιες Υπηρεσίες ΥΕΝ, μπορεί να ε¬ 
πιτρέπει παρεκκλίσεις από την παρ. 1, εφόσον είναι απα¬ 
ραίτητες για επαγγελματική κατάρτιση - εκπαίδευση, για 
απόκτηση αποδεικτικού ναυτικής ικανότητας και υπό τον 
όρο ότι, εξασφαλίζεται η προστασία της ασφάλειας και 
της υγείας όταν οι εργασίες εκτελούνται υπό την επίβλε¬ 
ψη του πλοιάρχου ή αξιωματικού του πλοίου και εφαρμό¬ 
ζονται οι λοιπές διαδικασίες για την ασφάλεια του πλοίου 
και των επιβαινόντων. 

ΑΡΘΡΟ 6 
Χρόνος εργασίας 

1. Ο χρόνος εργασίας των νέων δεν μπορεί να υπερβαί¬ 
νει τις 8 ώρες ημερησίως και τις 40 εβδομαδιαίως. 

2. Ο χρόνος που αφιερώνει στην κατάρτισή του ο νέος 
που εργάζεται στα πλαίσια ενός συστήματος εναλλάξ θε¬ 
ωρητικής ή και πρακτικής κατάρτισης ή πρακτικής άσκη¬ 
σης συνυπολογίζεται στο χρόνο εργασίας. 

3. Οταν ο νέος απασχολείται από περισσότερους εργο¬ 
δότες, οι ημέρες εργασίας και οι ώρες εργασίας που 
πραγματοποιεί αθροίζονται. 

4. Υπό την επιφύλαξη τυχόν ειδικών απαιτήσεων για το 
χρόνο απασχόλησης, ο ημερήσιος χρόνος εργασίας που 
αναφέρεται στην παράγραφο 1 μπορεί να αυξάνεται εως 
4 ώρες για κάθε ημέρα της εβδομάδας που δραστηριο¬ 
ποιείται το πλοίο μόνο για την ολοκλήρωση των ημερή¬ 
σιων καθηκόντων της ειδικότητας με την οποία είναι ναυ¬ 
τολογημένος ο νέος. 

ΑΡΘΡΟ 7 

Νυκτερινή εργασία 

1. Οι νέοι, απαγορεύεται να εργάζονται μεταξύ των ω¬ 
ρών 22:00 και 07:00 ή μεταξύ των ωρών 23:00 και 08:00. 

2. Η παράγραφος 1 δεν έχει εφαρμογή ι) εφόσον επη¬ 
ρεάζεται πρόγραμμα κατάρτισης ή πρακτικής άσκησης 
για την απόκτηση αποδεικτικού ναυτικής ικανότητας και 
χορηγείται η δέουσα ανάπαυση, ιι) εφόσον αντικειμενικοί 
λόγοι για την ομαλή δραστηριοποίηση του πλοίου το α¬ 
παιτούν και χορηγείται η δέουσα ανάπαυση. 

ΑΡΘΡΟ 8 

Περίοδος ανάπαυσης 

1. Οι νέοι, για κάθε περίοδο 24 ωρών δικαιούνται ελάχι¬ 
στη ανάπαυση 12 συνεχόμενων ωρών. 

2. Κάθε νέος δικαιούται ανά περίοδο επτά ημερών ελά¬ 
χιστη ανάπαυση δύο συναπτών, εάν είναι δυνατόν, ημε¬ 
ρών. Οταν τεχνικοί ή οργανωτικοί λόγοι το δικαιολογούν 
για την ομαλή ή/ και ασφαλή δραστηριοποίηση του πλοί¬ 
ου η ελάχιστη ανάπαυση μπορεί να μειωθεί, αλλά σε κα¬ 
μιά περίπτωση δεν μπορεί να είναι μικρότερη των 36 συ¬ 
νεχομένων ωρών. Η ελάχιστη περίοδος ανάπαυσης περι¬ 
κλείει, καταρχήν, την Κυριακή. 

3. Οι ελάχιστες χρονικά περίοδοι ανάπαυσης που ανα- 
φέρονται στις παραγράφους 1 και 2 μπορεί να διακόπτο¬ 
νται σε περιπτώσεις δραστηριοτήτων που χαρακτηρίζο¬ 
νται από αποσπασματικές περιόδους ημερήσιας εργα¬ 
σίας ή από ημερήσια εργασία σύντομης διάρκειας. 

4. Παρεκκλίσεις από την παράγραφο 1 και την παρά¬ 
γραφο 2 επιτρέπονται προκειμένου να εξασφαλίζεται η ο¬ 
μαλή ή ασφαλής δραστηριοποίηση του πλοίου και εφό¬ 
σον αντισταθμιστικώς παρέχεται η δέουσα ανάπαυση. 

ΑΡΘΡΟ 9 
Διαλείμματα 

Σε περίπτωση που η ημερήσια διάρκεια της εργασίας 
των νέων υπερβαίνει τις τεσσερισήμισι ώρες, τους παρέ¬ 
χεται ελάχιστο διάλειμμα τριάντα συνεχών, εάν είναι δυ¬ 
νατόν, λεπτών. 

ΑΡΘΡΟ 10 

Εργασίες σε περίπτωση ανώτερης βίας 

Οι διατάξεις των άρθρων 6, 7, 8 και 9 δεν έχουν εφαρ¬ 
μογή, υπό τον όρο ότι ενήλικες εργαζόμενοι δεν είναι δια¬ 
θέσιμοι και αντισταθμιστικώς χορηγούνται στους νέους 
αντίστοιχες περίοδοι ανάπαυσης εντός προθεσμίας 3 ε¬ 
βδομάδων, για όσο χρονικό διάστημα διαρκεί περιστατι¬ 
κό: 

α) επείγουσας ανάγκης 

β) ειδικών υπηρεσιακών αναγκών δηλαδή ουσιωδών ερ¬ 
γασιών επί του πλοίου οι οποίες για λόγους ασφάλειας, 
προστασίας του θαλασσίου περιβάλλοντος, δημοσίου 
συμφέροντος δεν είναι δυνατόν να καθυστερήσουν ή οι ο¬ 
ποίες δεν μπορούσαν να προβλεφθούνκατάτην έναρξη 
του πλού. 

Οι νέοι συμμετέχουν στα γυμνάσια σύμφωνα με την ι- 
σχύουσα νομοθεσία. 

ΑΡΘΡΟ 11 

Κυρώσεις - Προσφυγές 

Στους παραβάτες του παρόντος ανεξάρτητα από τυχόν 
ποινικές και πειθαρχικές κυρώσεις που προβλέπονται σε 
διατάξεις της κείμενης νομοθεσίας, επιβάλλονται οι κυ- 
ρώσειςτου άρθρου 45 του Ν.Δ. 187/73 « Περί Κώδικος Δη¬ 
μοσίου Ναυτικού Δικαίου» και έχει εφαρμογή η διαδικα¬ 
σία άσκησης προσφυγής του άρθρου αυτού. 

ΑΡΘΡΟ 12 

Ελεγχος εφαρμογής - Έναρξη Ισχύος 

Ο έλεγχος της εφαρμογής του παρόντος ανατίθεται 
στις Λιμενικές Αρχές εσωτερικού και εξωτερικού. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβέρνησης. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος.- 

Αθήνα, 18 Δεκεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΣ ΧΡΙΣΤΟΔΟΥΛΑΚΗΣ ΓΙΩΡΓΟΣ ΑΝΩΜΕΡΙΤΗΣ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 408 
Διορισμός ή πρόσληψη πολιτών των άλλων Κρατών με¬ 
λών της Ευρωπαϊκής Ένωσης στο Πολιτικό Γραφείο 
του Υπουργού Επικράτειας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παρ. 2 του Ν. 2431/1996 «Διορισμός ή 
πρόσληψη πολιτών της Ευρωπαϊκής Ένωσης στη Δημό¬ 
σια Διοίκηση» (ΦΕΚΑ' 175). 


2. Τα άρθρα 22 παρ. 2 και 30 παρ. 2 του Ν. 1558/1985 
"Κυβέρνηση και Κυβερνητικά όργανα (ΦΕΚΑ' 137), όπως 
ισχύει, και το άρθρο 79 του Ν. 1943/1991 (ΦΕΚΑ'50). 

3. Το άρθρο 29 Ατού ανωτέρω Ν. 1558/1985, που προστέθη¬ 
κε με το άρθρο 27του Ν. 2081/1992 (ΦΕΚΑ' 154), όπωςτροπο- 
ποιήθηκε με το άρθρο 1 παρ. 2 ατού Ν. 2469/1997 (ΦΕΚΑ'38). 

4. Την κοινή απόφαση ΔΙΔΚ/Φ. 1/2/22875/31.10.2001 
του Πρωθυπουργού και του Υπουργού Εσωτερικών Δη¬ 
μόσιας Διοίκησης και Αποκέντρωσης "Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης" (ΦΕΚ Β’ 630). 

5. Το γεγονός ότι από το παρόν προεδρικό διάταγμα δεν 
προκαλείται δαπάνη σε βάρος του Κρατικού Προϋπολο¬ 
γισμού. 

6. Τις γνωμοδοτήσεις 498 και 630/2001 του Συμβουλίου 
της Επικράτειας, με πρόταση του Υπουργού Εθνικής Οι¬ 
κονομίας, του Υπουργού Επικράτειας και του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, αποφασίζουμε: 

Άρθρο μόνο 

Δεν επιτρέπεται ο διορισμός ή πρόσληψη πολιτών των 
άλλων Κρατών-μελών της Ευρωπαϊκής Ένωσης στο Πο¬ 
λιτικό Γ ραφείο του Υπουργού Επικράτειας, και, συγκεκρι¬ 
μένα, στις εξής θέσεις: 

1. Θέσεις Μετακλητών Διοικητικών υπαλλήλων. 

2. Θέσεις Ειδικών Συμβουλών - Ειδικών Συνεργατών. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Επικράτειας αναθέτουμε τη δημοσίευση 
και εκτέλεση του παρόντος προεδρικού διατάγματος. 

Αθήνα, 21 Δεκεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΣΤΑΥΡΟΣ ΜΠΕΝΟΣ 

ΕΠΙΚΡΑΤΕΙΑΣ 

ΣΤΕΦΑΝΟΣ ΜΑΝΙΚΑΣ 
-♦- 

ΑΠΟΦΑΣΕΙΣ 

( 6 ) 

Συνεδρίαση 113/29.11.2001, θέμα 1) 

Ανάκληση της άδειας ίδρυσης και λειτουργίας της τρά¬ 
πεζας «ΒεηΚ οί Νονέ δοοίίε» στην Ελλάδα που είχε πα¬ 
ρασχεθεί με την απόφαση της Νομισματικής Επιτρο¬ 
πής 1476/3/21.10.1967. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) το Ν. 2076/92" Ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις", ό¬ 
πως ισχύει και ειδικότερα τα άρθρα 8 και 12 (παράγρ.3), 

β) την απόφαση ΝΈ. 1476/3/21.10.1967, με την οποία 
παρασχέθηκε η έγκριση στην τράπεζα " ΒεηΚ οί Νονέ 5- 
οοίίε " ίδρυσης καταστημάτων της στην Αθήνα και στον 
Πειραιά, 

γ) το από 20.11.2001 (Α.Π. 25616) έγγραφο της τράπε¬ 
ζας " ΒεηΚ οί Νονέ Βοοίίε" με το οποίο: I) γνωστοποιεί την 
πρόθεσή της για την παύση άσκησης των εργασιών της 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στην Ελλάδα απάτην 30.11.2001, ημερομηνία ολοκλήρω¬ 
σης της μεταβίβασης των στοιχείων του ενεργητικού και 
παθητικού των υποκαταστημάτων της στην" ΡΒΒ-Πρώτη 
Επιχειρηματική Τράπεζα Α.Ε.", σύμφωνα με τα προβλε- 
πόμενα στην οικεία σύμβαση αγοραπωλησίας και ϋ) ζητεί 
την έγκριση της Τράπεζας της Ελλάδος για τη διενέργεια 
των απαραίτητων πράξεων μέχρι την 30.5.2002, προκει- 
μένου νατακτοποιηθούν οι εκκρεμότητες που συνδέονται 
με τη σχετική μεταβίβαση, αποφάσισε τα εξής: 

1. Ανακαλείται από την 30η Νοεμβρίου 2001 η άδεια ί¬ 
δρυσης και λειτουργίας στην Ελλάδα της τράπεζας " 
ΒαηΚ οί Νονα δοοίία", που είχε χορηγηθεί με την απόφα¬ 
ση της Ν.Ε. 1476/3/21.10.1967, 

2. Από την πιο πάνω ημερομηνία, η τράπεζα " Βαη1< οί 
Νονα Βοοίία" παύει να ασκεί στην Ελλάδα τραπεζικές ερ¬ 
γασίες οποιοσδήποτε μορφής. Από την ημερομήνια αυτή 


και μέχρι την 31η Μαίου 2002, η εν λόγω τράπεζα επιτρέ¬ 
πεται να διεξάγει μόνο τις διοικητικής, λογιστικής και φο¬ 
ρολογικής φύσεως εργασίες που απαιτούνται για την τα¬ 
κτοποίηση των εκκρεμοτήτων που απορρέουν από την 
πιο πάνω μεταβίβαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2001 
Ο Πρόεδρος 

Τα Μέλη Ο Γραμματέας 

Ακριβές Αντίγραφο 
Αθήνα, 12 Δεκεμβρίου 2001 
Ο Γ ραμματέας 
ΣΤ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
β-ΙΤΙΗΐΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυΐΌ) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























